gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8136, del 27-09-2017 (2017/8169)

Aprovació definitiva de la reparcel·lació dels carrers el Verger i Nacions sense Estat.
---------------------------------------------------------------------------------------

### Dades del document

Número de DOGV
:   8136

Data del DOGV
:   27-09-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/8169


Data del document
:   11-09-2017

Organisme emissor
:   Ajuntament d'Ondara

Tipus de document
:   Anunci

Descriptors 

:   * Ondara
    * pla d'urbanisme
    * administració local

Aprovació definitiva de la reparcel·lació dels carrers el Verger i Nacions sense Estat. [2017/8169]  
La Junta de Govern Local d'aquest ajuntament, el dia 27 de juliol de 2017, va adoptar el següent acord:  
  
«Primer. Aprovar definitivament el Projecte de reparcel·lació dels carrers el Verger i Nacions sense Estat (projecte datat en juny de 2017), redactat per l'arquitecte Ignacio Arce Grilo (Espai Blau Arquitectos, SLP).  
Segon. Notificar aquest acord a tots els propietaris afectats, i també publicar la present resolució en el DOGV, tauler d'anuncis de l'Ajuntament i en la pàgina web municipal.  
Tercer. Finalment, i una vegada aquest acord siga ferm en via administrativa, atorgarà document públic que expresse el seu contingut, i a continuació es procedirà a inscriure la reparcel·lació en el Registre de la Propietat; facultant per a tot açò l'alcalde president.»  
  
Contra la present resolució, que posa fi a la via administrativa, pot interposar-se alternativament o recurs de reposició potestatiu, en el termini d'un mes a comptar des de l'endemà de la recepció de la present notificació, davant de l'òrgan que l'ha dictada, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques ?LPACAP- o recurs contenciós administratiu, davant de l'òrgan jurisdiccional competent (art. 46 de la Llei 29/1998, de 13 de juliol, reguladora de la jurisdicció contenciosa administrativa), en el termini de dos mesos, a comptar des de l'endemà de la recepció de la present notificació, de conformitat amb l'article 46 de la Llei 29/1998, de 13 de juliol, de la jurisdicció contenciosa administrativa. Si s'optara per interposar el recurs de reposició potestatiu no podrà interposar recurs contenciós administratiu fins que aquell siga resolt expressament o s'haja produït la seua desestimació per silenci.   
Tot això sense perjudici que puga interposar qualsevol altre recurs que poguera estimar més convenient al seu dret.  
  
Ondara, 11 de setembre de 2017.- L'alcalde: José Ramiro Pastor.
Diari Oficial de la Generalitat Valenciana


Sumari del DOGV 8109, del 21-08-2017 (2017/6674)

Notificació de la sentència dictada en el procediment de guarda i custòdia número 1983/2013.
--------------------------------------------------------------------------------------------

### Dades del document

Número de DOGV
:   8109

Data del DOGV
:   21-08-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/6674


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el procediment de guarda i custòdia número 1983/2013. [2017/6674]  
Procediment: família, guarda, custòdia o aliments de fills menors no matrimonials no consensuats [F02] 001983/2013.  
De: María Carmen Fernández Domínguez.  
Procurador: Manuel Martínez Rico.  
Contra: Joaquin Luis da Silva Ferreira.  
Procurador/a: -  
  
Fabiola Alonso Velázquez, lletrada de l'Administració de justícia del Jutjat de Primera Instància número 2 de Torrevieja, faig saber que en el judici a què es fa referència, seguit en aquest jutjat, s'ha dictat la diligència d'ordenació de data 19 de juliol de 2017, en què s'ha ordenat notificar la sentència, de data 16 de juny de 2014, a Joaquin Luis da Silva Ferreira, ja que ha sigut negativa la pràctica de la diligència al domicili que consta en les actuacions del procés com a resultat de l'esbrinament domiciliari efectuat, i se'n desconeix el parador.  
Li faig saber que el text íntegre de la resolució es troba a disposició seua a la secretaria d'aquest jutjat i que aquesta resolució no és ferma i que, en contra, hi podrà interposar un recurs d'apel·lació dins del termini de 20 dies davant d'aquest jutjat, amb la constitució prèvia del dipòsit per a recórrer de 50 euros que estableix la disposició addicional 15a de la Llei orgànica del poder judicial.  
I a fi que valga de notificació de forma deguda a Joaquin Luis da Silva Ferreira, expedisc aquest edicte.  
  
Torrevieja, 19 de juliol de 2017.  
  
De conformitat amb el que disposa la Llei orgànica 15/1999, de 13 desembre, de protecció de dades de caràcter personal, i la resta de legislació vigent en la matèria, les dades contingudes en aquesta comunicació tenen caràcter confidencial, i no n'és permesa la transmissió o comunicació pública a través de qualsevol mitjà o procediment, les quals han de ser tractades exclusivament per als fins propis de l'Administració de justícia.»  
El contingut de l'edicte s'ajusta al que disposa la Instrucció 6/2012, de la Secretaria de l'Administració de Justícia.  
  
Torrevieja, 19 de juliol de 2017.- La lletrada de l'Administració de justícia: Fabiola Alonso Velázquez.
Diari Oficial de la Generalitat Valenciana


Sumari del DOGV 7970, del 01-02-2017 (2017/666)

Informació pública del projecte de reparcel·lació dels carrers del Verger i de les Nacions sense Estat.
-------------------------------------------------------------------------------------------------------

### Dades del document

Número de DOGV
:   7970

Data del DOGV
:   01-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/666


Data del document
:   23-01-2017

Organisme emissor
:   Ajuntament d'Ondara

Tipus de document
:   Anunci

Descriptors 

:   * Ondara
    * pla d'urbanisme
    * administració local

Informació pública del projecte de reparcel·lació dels carrers del Verger i de les Nacions sense Estat. [2017/666]  
S'està tramitant en aquest ajuntament l'expedient de reparcel·lació dels carrers del Verger i de les Nacions sense Estat, d'acord amb el projecte redactat per l'arquitecte Inacio Arce Grilo, la qual cosa se sotmet a informació pública durant el termini d'un mes a comptar de la publicació en el Diari Oficial de la Generalitat Valenciana, als efectes que es formulen totes les observacions i al·legacions que s'estimen convenients.  
Durant el termini esmenat podrà ser examinat per qualsevol interessat en les dependències municipals en dies i hores d'oficina. Els titulars de drets en l'àmbit d'actuació hauran de declarar les situacions jurídiques que coneguen i afecten les finques a reparcel·lar.  
Queden suspeses les llicències de parcel·lació i edificació en l'àmbit de la unitat reparcel·lable, fins que siga ferma en via administrativa la resolució aprovatòria de la reparcel·lació.  
El que es fa públic als efectes de l'article 92.2.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana.  
  
Ondara, 23 de gener de 2017.- L'alcalde: Zeus Serrano Soler.
Diari Oficial de la Generalitat Valenciana


Sumari del DOGV 7991, del 02-03-2017 (2017/1031)

Notificació de la sentència dictada en el procediment ordinari número 886/2015.
-------------------------------------------------------------------------------

### Dades del document

Número de DOGV
:   7991

Data del DOGV
:   02-03-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/1031


Organisme emissor
:   Jutjat de Primera Instància Número 1 d'Elx

Tipus de document
:   Edicte

Notificació de la sentència dictada en el procediment ordinari número 886/2015. [2017/1031]  
Procediment ordinari 000886/2015  
De: Genper, SA.  
Procuradora: Fernando Moreno Garzón.  
Contra: María del Carmen Fernández Fernández.  
Procurador/a: -  
Antonio Salar Andreu, lletrat de l'Administració de justícia, faig saber que en aquest procediment ordinari 886/2015, seguit a instàncies de Genper, SA, representat pel procurador Fernando Moreno Garzón, contra María del Carmen Fernández Fernández, s'ha disposat, mitjançant diligència d'ordenació dictada en el dia de hui, notificar als demandats la sentència dictada en aquest procediment, que té la dispositiva que és com segueix:  
  
«Dispositiva  
Estime la demanda interposada pel procurador Fernando Moreno Garzón, en nom i representació de Genper, SA, contra María del Carmen Fernández Fernández:  
1. Declare la resolució del contracte subscrit per les parts en data 12 de setembre de 2011.  
2. Condemne la demandada a pagar 1.746 euros com a devolució del preu d'exclusiva rebut.  
3. I condemne la demandada a pagar 16.560 euros per l'aplicació de la clàusula penal.  
4. El principal objecte de condemna produirà l'interés legal computat des del 17 d'abril de 2015.  
S'imposen les costes a la part demandada.  
Notifiqueu aquesta resolució a les parts i feu-los saber que, en contra, pertoca el recurs d'apel·lació que cal interposar dins del termini de 20 dies davant d'aquest jutjat, i acreditar la constitució d'un dipòsit per l'import de 50 euros mitjançant l'ingrés en el compte de consignacions d'aquest jutjat, així com, si escau, el pagament de la taxa establida per la Llei 10/2012.»  
  
I atés que la demandada, María del Carmen Fernández Fernández, es troba en parador desconegut, expedisc aquest edicte a fi que li valga de notificació de forma deguda.  
  
Elx, 6 de febrer de 2017.- El lletrat de l'Administració de justícia: Antonio Salar Andreu.
Diari Oficial de la Generalitat Valenciana


Sumari del DOGV 8114, del 28-08-2017 (2017/7400)

Informació pública de l'expedient d'ocupació de terrenys del camí ramader assagador de la Creueta, per obres de substitució d'un tram de la impulsió Margeve-Onaer per al proveïment d'aigua a la població de Callosa d'en Sarrià.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8114

Data del DOGV
:   28-08-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/7400


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'ocupació de terrenys del camí ramader assagador de la Creueta, per obres de substitució d'un tram de la impulsió Margeve-Onaer per al proveïment d'aigua a la població de Callosa d'en Sarrià. [2017/7400]  
Als efectes previstos en l'article 34 de la Llei 3/2014, d'11 de juliol, de camins ramaders de la Comunitat Valenciana i de l'article 83 de la Llei 39/2015, d'1 d'octubre, del procediment administratiu comú de les administracions públiques, se sotmet a informació pública l'expedient FOCUPAVP 16/2017, d'ocupació de terrenys del camí ramader assagador de la Creueta, per obres de substitució d'un tram de la impulsió Margeve-Onaer per al proveïment d'aigua a la població de Callosa d'en Sarrià.  
Cosa que es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, situada al carrer Professor Manuel Sala, núm. 2, 2a planta (en horari de 09.00 a 14.30 hores, de dilluns a divendres) i formular totes les al·legacions que crega oportunes en el termini d'un mes, a partir de la publicació d'aquest anunci.  
  
  
Alacant, 24 de juliol de 2017.- La directora territorial: Carmen Catalá Galván.
Diari Oficial de la Generalitat Valenciana


Sumari del DOGV 8048, del 25-05-2017 (2017/3781)

Notificació de la sentència dictada en el procediment de modificació de mesures contenciós número 1397/2013.
------------------------------------------------------------------------------------------------------------

### Dades del document

Número de DOGV
:   8048

Data del DOGV
:   25-05-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/3781


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de modificació de mesures contenciós número 1397/2013. [2017/3781]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, modificació mesures supòsit contenciós número 001397/2013, seguides a instàncies d'Isha Bo Correa Gómez contra Christian Daniel Checa Cabrera, en situació de rebel·lia, en què, en data 5 de novembre de 2015, s'ha dictat la sentència que té la part dispositiva com segueix:  
  
«Dispositiva  
Estime la demanda de modificació de mesures definitives instades per Isha Bo Correa Gómez contra Christian Daniel Checa Cabrera, declarat en rebel·lia, en què ha sigut part el Ministeri Fiscal, i dispose la modificació de les mesures definitives que regeixen entre les parts, en virtut de la sentència, de data 10 d'octubre de 2012, dictada per aquest jutjat en els apartats següents:  
- Atribuïsc a la progenitora, Isha Bo Correa Gómez, l'exercici en exclusiva de la pàtria potestat respecte a la filla comuna N. C. C.  
- Suspenc el règim de visites i estades de la menor amb el seu pare.  
  
Tot això sense que pertoque fer una imposició expressa de les costes processals d'aquest procediment a cap dels litigants.  
Mode d'impugnació: a través d'un recurs d'apel·lació davant d'aquest jutjat, no obstant això es durà a efecte el que s'ha disposat. El recurs s'haurà d'interposar per escrit dins del termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs. S'haurà d'efectuar la consignació de 50 euros en el compte de dipòsits i consignacions d'aquest jutjat obert al Santander: ES56 1465 6892 77 9665247653; en descripció: 1193-0000-02 €número del procediment amb quatre dígits- dos últims números de l'any, llevat que la persona recurrent tinga concedit el benefici de justícia gratuïta, segons disposa la disposició addicional 15a de la Llei orgànica 1/2009, de 3 de novembre, i cal acreditar aquesta consignació. Si no s'efectua el dipòsit, serà esmenable el defecte dins del termini de dos dies, i no s'admetrà a tràmit si no s'esmena.  
Aquesta és la sentència que pronuncie, mane i firme.»  
  
I perquè valga de notificació de forma deguda al demandat, Christian Daniel Checa Cabrera, en situació de rebel·lia i parador ignorat, expedisc i firme aquest edicte.  
  
València, 8 de març de 2017.- La lletrada de l'Administració de justícia: Alicia Ordeig Rabadán.
Diari Oficial de la Generalitat Valenciana


Sumari del DOGV 8014, del 04-04-2017 (2017/2763)

DECRET 46/2017, de 31 de març, del Consell, pel qual disposa el cessament de Maria Àngels García Vidal com a directora general de Justícia.
-------------------------------------------------------------------------------------------------------------------------------------------

### Dades del document

Número de DOGV
:   8014

Data del DOGV
:   04-04-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/2763


Data del document
:   31-03-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Decret

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

DECRET 46/2017, de 31 de març, del Consell, pel qual disposa el cessament de Maria Àngels García Vidal com a directora general de Justícia. [2017/2763]  
D'acord amb el que disposen els articles 17.a, 28.b i 33.2 de la Llei 5/1983, de 30 de desembre, de la Generalitat, del Consell, a proposta de la consellera de de Justícia, Administració Pública, Reformes Democràtiques i Llibertats Públiques, el Consell, en la reunió de 31 de març de 2017,  
  
  
DISPOSA  
  
El cessament de Maria Àngels García Vidal com a directora general de Justícia, de la Conselleria de Justícia, Administració Pública, Reformes Democràtiques i Llibertats Públiques, i se li agraeixen els serveis prestats.  
  
Aquest decret tindrà efectes des del dia de la publicació en el Diari Oficial de la Generalitat Valenciana.  
  
València, 31 de març de 2017  
  
El president de la Generalitat,  
XIMO PUIG I FERRER  
  
La consellera de Justícia, Administració Pública,  
Reformes Democràtiques i Llibertats Públiques,  
GABRIELA BRAVO SANESTANISLAO
Diari Oficial de la Generalitat Valenciana


Sumari del DOGV 7986, del 23-02-2017 (2017/923)

Notificació de la sentència dictada en el procediment ordinari número 531/2014.
-------------------------------------------------------------------------------

### Dades del document

Número de DOGV
:   7986

Data del DOGV
:   23-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/923


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el procediment ordinari número 531/2014. [2017/923]  
Sergio Bustamante Balen, lletrat de l'Administració de Justícia d'aquest jutjat de Primera Instància número 2 de Castelló de la Plana, faig saber que en aquest procediment s'ha dictat sentència, en data 14 de juliol de 2016, que té l'encapçalament i la dispositiva que, literalment, són com segueix:  
  
«Sentència número 316/2016  
Castelló de la Plana, 14 de juliol de 2016  
M.ª Leticia Ruiz Pacheco, jutgessa del Jutjat de Primera Instància número 4 de la ciutat de Castelló de la Plana i partit, he vist aquestes actuacions de judici ordinari seguides amb número 531/2014, a instàncies de Santander Consumer Establecimiento Financiero de Crédito, SA, representat per la procuradora dels tribunals la senyora Lozano Ortega i defensat pel lletrat el senyor Almonacid Ros, contra Favio Gregorio Mayorga Hernández, declarat en situació de rebel·lia processal, han resultat els següents:  
[?]  
Dispositiva  
Estime la demanda formulada per Santander Consumer Establecimiento Financiero de Crédito, SA, representat per la procuradora dels tribunals la senyora Lozano Ortega i defensat pel lletrat el senyor Almonacid Ros, contra Favio Gregorio Mayorga Hernández, declarat en situació de rebel·lia processal, i condemne el demandat a abonar a la part actora la suma de 9.775,19 euros, així com els interessos legals, amb la imposició de costes a la part demandada.  
  
Notifiqueu aquesta resolució a les parts en els termes disposats i advertiu-los que, en contra, s'hi pot interposar un recurs d'apel·lació, que s'ha d'interposar davant d'aquest jutjat, dins del termini de 20 dies comptadors des de l'endemà que es notifique i amb els requisits de l'article 457 de la Llei d'enjudiciament civil; caldrà constituir el dipòsit exigit per la disposició addicional 15a de la Llei orgànica del poder judicial, introduïda por la Llei orgànica 1/2009, de 3 de novembre.»  
  
  
I perquè conste i valga d'edicte per a la notificació de la sentència al demandat, Favio Gregorio Mayorga Hernández, expedisc aquest edicte.  
  
  
Castelló de la Plana, 22 de juliol de 2016.- El lletrat de l'Administració de justícia: Sergio Bustamante Balen.
Diari Oficial de la Generalitat Valenciana


Sumari del DOGV 8183, del 04-12-2017 (2017/9911)

Notificació de la sentència dictada en el juidici verbal número 1108/2016.
--------------------------------------------------------------------------

### Dades del document

Número de DOGV
:   8183

Data del DOGV
:   04-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9911


Organisme emissor
:   Jutjat de Primera Instància Número 1 de Torrent

Tipus de document
:   Edicte

Notificació de la sentència dictada en el juidici verbal número 1108/2016. [2017/9911]  
De: Safame Comercial, SL.  
Procuradora: Rocío Cuñat Tormo.  
Contra: Gestión Integral Disven, SL.  
Mª Belén Jericó Sobrevela, com a lletrada de l'Administració de justícia, del Jutjat de Primera Instància número 1 de Torrent, faig constar que en el procediment de judici verbal número 1108/2016 seguit a instàncies de Safame Comercial, SL, contra Gestió Integral Disven, SL, s'ha dictat la Sentència d'11 de novembre de 2017, l'encapçalament i dispositiva de la qual diu així:  
  
«Estime la demanda interposada per Safame Comercial, SL, representada per la procuradora senyora Cuñat Tormo i defesa pel lletrat senyor Ferrando Gil, contra Gestión Integral Disven, SL, declarada en rebel·lia en aquest procediment, i condemne la demandada a pagar a l'actora la suma de 3.246,62 euros, mes els interessos legals des de la data de 19 de juliol de 2017, que s'incrementarà en els punts des de la data d'aquesta resolució. Tot això, amb expressa condemna a costes a la demandada.  
Mode d'impugnació: mitjançant un recurs d'apel·lació davant l??Audiència Provincial de València (art. 455 LECn). El recurs s'interposarà per mitjà d??escrit presentat en aquest jutjat en el termini de 20 dies, i s'exposaran les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458.2 LEC). De conformitat amb el que disposa la disposició addicional quinzena de la Llei orgànica del poder judicial, si s'anuncia o es prepara l'esmentat recurs s'haurà d'acreditar la constitució d'un dipòsit de 50 euros mitjançant l'ingrés en el compte de dipòsits i consignacions d'aquest jutjat.  
Aquesta és la sentència, que pronuncie, mane i firme.»  
  
I atés que el demandat, Gestión Integral Disven, SL, es troba en parador ignorat, expedisc aquest edicte a fi que li valga de notificació de forma deguda.  
  
Torrent, 16 d'octubre de 2017.- La lletrada de l'Administració de justícia: Mª Belén Jericó Sobrevela.